Document ID: 32004R0919

Kommissionens forordning (EF) nr. 919/2004
af 29. april 2004
om ændring af leveringsforpligtelserne for rørsukker, der importeres i henhold til AVS-protokollen og aftalen med Indien i leveringsperioden 2003/04
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1260/2001 af 19. juni 2001 om den fælles markedsordning for sukker(1), særlig artikel 22, stk. 2, og artikel 39, stk. 6,
ud fra følgende betragtninger:
(1) Ved Kommissionens forordning (EF) nr. 737/2004(2) ændres de i Kommissionens forordning (EF) nr. 443/2004(3) fastsatte leveringsforpligtelser for rørsukker, der importeres i henhold til AVS-protokollen og aftalen med Indien for leveringsperioden 2003/04.
(2) I henhold til artikel 9, stk. 2, i Kommissionens forordning (EF) nr. 1159/2003 af 30. juni 2003 om gennemførelsesbestemmelser for produktionsårene 2003/04, 2004/05 og 2005/06 for indførsel af rørsukker i forbindelse med visse toldkontingenter og præferenceaftaler og om ændring af forordning (EF) nr. 1464/95 og (EF) nr. 779/96(4) kan Kommissionen på anmodning af en medlemsstat eller et eksportland i behørigt begrundede tilfælde ændre de leveringsforpligtelser, der er fastsat i henhold til artikel 9, stk. 1, i forordning (EF) nr. 1159/2003.
(3) Republikken Mauritius har indgivet en ansøgning om overførsel af landets leveringsforpligtelser mellem leveringsperioderne 2003/04 og 2004/05 med den begrundelse, at en importør har mistet en importlicens, der var udstedt den 5. marts 2004 for 25376 tons præferencesukker, og at der skulle udstedes en ny til samme importør til erstatning herfor. Som følge af vedtagelsen af forordning (EF) nr. 647/2004 af 6. april 2004 om udstedelse af importlicenser for rørsukker i forbindelse med visse toldkontingenter og præferenceaftaler(5) er importen af sukker fra Mauritius således blevet indstillet, fordi ansøgningerne om importlicenser overstiger de leveringsforpligtelser, der er fastsat for leveringsperioden 2003/04.
(4) For at gøre det muligt at overholde de forpligtelser, der er fastsat i protokol nr. 3 om AVS-sukker(6) for leveringsperioden 2003/04, bør den leveringsforpligtelse, der er fastsat for Mauritius for leveringsperioden 2003/04, ændres.
(5) En overførsel af 25376 tons præferencesukker fra den leveringsforpligtelse, der er fastsat for Mauritius for leveringsperioden 2004/05, til den tilsvarende forpligtelse for leveringsperioden 2003/04, medfører ikke nogen forstyrrelse af den forsyningsordning, der er fastsat i artikel 39 i forordning (EF) nr. 1260/2001, og den overførte mængde opføres under leveringsperioden 2004/05, forudsat at det kan kontrolleres, at den mistede importlicens rent faktisk ikke er anvendt.
(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -
UDSTEDT FØLGENDE FORORDNING:
Artikel 1
Ved import med oprindelse i lande, der har undertegnet AVS-protokollen og aftalen med Indien, af produkter henhørende under KN-kode 1701 udtrykt i hvidt sukker ændres de leveringsforpligtelser for hvert importland, der er fastsat i bilaget til forordning (EF) nr. 737/2004 for leveringsperioden 2003/04, som angivet i bilaget til nærværende forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. april 2004.

Labels: 3
15
17
5